****

**Prosimo, da
PRED
zaposlitvijo delavcev iz tujine upoštevate naslednje**

|  |  |
| --- | --- |
| Razmislite o ... | **Ukrepi** |
| **Svetovanje in načrtovanje** | Lokalni zavodi za zaposlovanje | Preden začnete iskati kandidate iz tujine, se posvetujte s svojim *lokalnim zavodom za zaposlovanje*. Morda lahko najdejo ustrezne kandidate kje v bližini. |
| **Pripravite profil kandidatov** | Kateri posebna znanja in spretnosti, kompetence ter kvalifikacije so potrebni za opravljanje tega poklica? |
| *Če se odločite za zaposlovanje delavcev iz tujine:*  |
| Naredite načrt  | Opredelite cilje, koristi, tveganja in stroške zaposlovanja delavcev iz tujine. Določite svoje roke, saj bo za iskanje mednarodnih kandidatov morda potrebnega več časa. |
| Stopite v stik s pristojnimi organi*(odbor za register tujcev ali enakovredne službe v vaši državi)* | Preverite, ali morate za zaposlitev tujega državljana sprejeti dodatne ukrepe. Ali se morajo ti registrirati ločeno ali plačati kakršne koli pristojbine?  |
| **Pravne zahteve in tuji napoteni delavci** | Registracijski postopki in delovna dovoljenja | Ali želite zaposliti delavce iz drugih držav Evropskega gospodarskega prostora (EGP) ter potrebujete več informacij o postopkih registracije in delovnih dovoljenjih? Če je odgovor pritrdilen, si oglejte razdelek „[Življenje in delo](https://ec.europa.eu/eures/main.jsp?acro=lw&lang=sl&catld=490&parentld=0)“, da se seznanite s postopki prijave in informacijami o dovoljenjih za prebivanje za vsako posamezno državo. |
| Prehodne določbe, ki urejajo prosti pretok delavcev | Informacije o prehodnih pravilih, ki urejajo prosti pretok delavcev iz novih držav članic, vanje in med njimi, so na voljo v razdelku „[Prosto gibanje delavcev](https://ec.europa.eu/social/main.jsp?catld=849&langld=sl)“ (https://ec.europa.eu/social/main.jsp?catId=849&langId=sl) na portalu Europa. |
| Napoteni delavci | Napoteni delavec je oseba, ki dela omejen čas zunaj države članice, v kateri običajno dela. Če bo morala vaša organizacija napotiti delavce v drugo državo članico, se boste morali seznaniti z zadevnimi pravili in postopki.Informacije so na voljo v razdelku „[Napoteni delavci](https://ec.europa.eu/social/main.jsp?catld=471&langld=sl)“ (https://ec.europa.eu/social/main.jsp?catId=471&langId=sl) na portalu Europa. Oglejte si tudi spletno stran z nacionalnimi informacijami in kontaktnimi podatki.Preberete in prenesete lahko tudi *„Praktični vodnik za napotitev delavcev v državah članicah Evropske unije, Evropskem gospodarskem prostoru in Švici“* (http://ec.europa.eu/social/BlobServlet?docId=11366&langId=sl) ali obiščete [spletno mesto Eurofounda](https://www.eurofound.europa.eu/observatories/eurwork/industrial-relations-dictionary/posted-workers) (https://www.eurofound.europa.eu/observatories/eurwork/industrial-relations-dictionary/posted-workers). |
| **Praktični dogovori** | Nastanitev/bivališče | Razmislite o praktičnih ukrepih, ki jih bo moral izvesti novi delavec iz tujine, da najde nastanitev ali bivališče. Je nastanitev/bivališče dostopna(-o) v kraju samem? Kako jo(ga) najti in kakšni so stroški? Ali lahko novemu zaposlenemu svetujete ali nudite podporo v zvezi s tem?  |
| **Jezikovni, akademski in kulturni dejavniki** | Jezikovne ovire | Razmislite o stopnji znanja jezikov, ki jo zahtevate od vaših kandidatov. Če njihovo znanje ni dovolj tekoče, vendar so še vedno primerni kandidati za delovno mesto, morate skrbno premisliti o tem, kako se boste sporazumevali z njimi. Kandidat bo morda imel velike težave pri telefonskih razgovorih. |
| Razlike med državami | Nacionalna zakonodaja s področja delovnega prava se razlikuje in v nekaterih državah bo morda težje zaposlovati kot v drugih. Če na primer zastopate agencijo za zaposlovanje, se boste v tem primeru morda morali registrirati. Pred začetkom zaposlovanja preverite, ali obstajajo kakršne koli upravne ovire. |
| **Kulturne razlike** | Prakse zaposlovanja se med državami razlikujejo, kar velja tudi za formalnosti med delodajalci in kandidati. Če kandidatovo vedenje ni običajno, bi lahko šlo le za kulturno razliko. Ne dopustite, da to vpliva na vašo presojo – namesto tega se osredotočite na njihova znanja in spretnosti ter sposobnosti. |
| Kvalifikacije  | Kandidati za regulirane poklice se bodo morali za priznavanje svojih kvalifikacij prijaviti pri pristojnem organu. Mreži ENIC-NARIC (<https://www.enic-naric.net/>) sta vstopni točki za priznavanje akademskih, strokovnih in poklicnih kvalifikacij v Evropi. |
| **EURES vam pomaga!** | *Ko ste upoštevali vse zgoraj navedeno:* |
| Poiščite svojega lokalnega svetovalca EURES*(*glejte povezavo „*Vzpostavite stik s svetovalcem EURES*“ na portalu EURES*)* | Če potrebujete nasvet za zaposlitev v drugi državi, lahko poiščete informacije o vašem najbližjem Euresovem svetovalcu. Najprej stopite v stik s svojim lokalnim svetovalcem – ta predstavlja vašo povezavo do širše mreže in vam lahko posreduje več informacij o zgornjih točkah. |